હવે વાત કરીએ ભ્રષ્ટાચાર મુક્તની, એમાંય સરકારને કોઈ સફળતા મળી નથી. મુસ્લિમ મુક્ત કે કોંગ્રેસમુક્ત ભારતના નારાના સ્થાને લાંચ-રુશ્વત અને ભ્રષ્ટાચાર નાબૂદ કરવા માટે પ્રયાસ કર્યા હોત તો ૨૦૨૨ના સ્વપ્ન માટે કદાચ માર્ગ મોકળો થયો હોત. કેમકે ગત સરકારના ભ્રષ્ટાચારને મુદ્દો બનાવીને જ સત્તા કબજે કરી હતી. વિદ્વાનો નોટબંદીને એક મોટા ભ્રષ્ટાચાર તરીકે જાેઈ રહ્યા છે, સરકારે બ્લેક મની ખતમ કરવાની ઘોષણા કરી હતી એ પોકળ સાબિત થઈ. બલ્કે માલેતુજાર લોકોની બ્લેકમની વ્હાઈટ થઇ ગઈ. તકલીફ પડી તો માત્ર ગરીબ વર્ગને જેમણે પાઈ પાઈ એકઠી કરીને રાખી હતી.૧૫ લાખ રૂપિયા જનતાને વહેંચવા માટે સ્વિસબેંકમાંથી બ્લેકમની ભારત લાવી શક્યા નથી, બલકે આંકડાકીય ભ્રષ્ટાચાર આચરી એવું દર્શાવવામાં આવી રહ્યું છે કે બ્લેકમની ઓછું થયું છે. બ્યુરોક્રેસીમાં જેવું હતું તેવું જ છે કોઈ સરકારી કામ લાંચ-રુશ્વત વગર થતું નથી. રાફેલની કોઈ માહિતી આપવા સરકાર તૈયાર નથી. વ્યાપમકાંડ આપણી સમક્ષ છે જ. transprency international reveal પ્રમાણે ભારત એશિયાનો સૌથી ભ્રષ્ટ દેશ બની ગયો છે. સ્વરાજ અને સુશાસનની વાત પણ મોદીજીએ કરી પરંતુ અત્યાર સુધી ન લોકપાલની નિમણુક થઈ છે ન લોકાયુક્તની. તલાટી સ્કેમ અને સુજલામ સુફલામ સ્કેમ ‘ભ્રષ્ટાચાર મુક્ત’ના પોકળ દાવા છે.